།ཆོས་རྗེ་ས་སྐྱ་པཎྜི་ཏ་ལ་བསྟོད་པ་མཁས་པའི་
མགུལ་རྒྱན་ཞེས་བྱ་བ་བཞུགས།
རོང་སྟོན་ཤཱཀྱ་རྒྱལ་མཚན་གྱིས་མཛད།
༄༅༅། །བླ་མ་དང་ལྷག་པའི་ལྷ་ལ་ཕྱག་འཚལ་ལོ། །གསུང་རབ་རྒྱ་མཚོའི་
དབུས་ན་ཆེར་གནས་ཤིང་། །རིག་གནས་ཀུན་ལ་མི་འཇིགས་སྤོབས་པ་ཐོབ། །སྒྲ་
བསྒྱུར་རབ་མཁས་མཁས་པ་དགའ་བའི་རྒྱན། །རྒྱལ་སྲས་མཚན་ལྡན་འགྲན་ཟླ་བྲལ་
ལ་འདུད། །སྒྲ་ཚད་བཟོ་དང་གསོ་བའི་བསྟན་བཅོས་དང༌། །སྡེ་སྣོད་གསུམ་གྱི་
གསུང་རབ་མཐའ་ཡས་སོགས། །རིག་པ་འཛིན་པའི་སྡེ་སྣོད་མ་ལུས་པ། །ཐུགས་
སུ་ཆུད་ནས་རིམ་གཉིས་བརྟན་པ་ཐོབ། །ཡང་དག་རིགས་པས་མུ་སྟེགས་རྒོལ་
བའི་ཚོགས། །ཟློག་པར་མཛད་པའི་མཛད་པ་རྨད་བྱུང་ཞིང༌། །གངས་རིའི་
ཁྲོད་འདིར་བསྟན་པའི་སྒྲོན་མེ་སྤར། །སྙིགས་མའི་དུས་འདིར་རྒྱལ་བ་གཉིས་
པར་གྱུར། །འཕགས་པའི་ཡུལ་དུའང་མཁས་པར་གྲགས་པས་ན། །བོད་ཡུལ་
མངོན་ཕྱོགས་མགོ་བོ་བཏུད་ཅེས་གྲགས། །ཧོར་དང་རྒྱ་ནག་ཡུལ་ཁམས་རྣམས་
སུ་ཡང༌། །དམ་ཆོས་བདུད་རྩིའི་གྲུ་ཆར་འབེབས་པར་མཛད། །སངས་རྒྱས་ལུང་
བསྟན་ཐོབ་པ་རྨད་བྱུང་གི། །ཡོན་ཏན་ཕུལ་བྱུང་བརྙེས་པ་ས་སྐྱ་པའི། །པཎྜི་
ཏ་ཞེས་གྲགས་པའི་ཞབས་པད་ལ། །ལུས་ངག་ཡིད་ཀྱི་གུས་པས་ཕྱག་འཚལ་
ལོ། །ཐོས་པ་རྒྱ་མཚོའི་མཆོད་པས་མཆོད་པར་བགྱི། །དགེ་བ་བླ་མེད་རྫོགས་
- 151

ས་སྐྱ་བཀའ་འབུམ། ཟུར་རྒྱན་གླེགས་པམ་གཉིས་པ།
པའི་བྱང་ཆུབ་ཏུ། །སེམས་ཅན་ཀུན་གྱི་དོན་དུ་ཡོངས་བསྔོ་ཞིང༌། །བླ་མེད་གོ་
འཕང་མྱུར་དུ་ཐོབ་གྱུར་ཅིག
།ཅེས་ཆོས་རྗེ་ས་པཎ་ལ་སླར་ཡང་བསྟོད་པ་འདི་རོང་
སྟོན་ཆེན་པོས་དཔལ་ནཱ་ལེནྡྲའི་དགོན་པར་སྦྱར་བའོ།
- 152-